་གསུང་རབ་རོལ་མོའི་བསྟན་བཅོས།
༄༅། །རོལ་མོའི་བསྟན་བཅོས་ཞེས་བྱ་བ་
བཞུགས་སོ། །
ཆོས་རྗེ་ས་སྐྱ་པཎྜི་ཏས་མཛད།
༄༅། །རོལ་མོའི་བསྟན་བཅོས་ཞེས་བྱ་བ། བླ་མ་དང་འཇམ་པའི་དབྱངས་
ལ་ཕྱག་འཚལ་ལོ། །རྒྱལ་བ་རྣམས་ཀྱི་གསུང་གི་རྣམ་འཕྲུལ་ལས། །བྱུང་བའི་
རྡོ་རྗེ་དབྱངས་ཅན་ལ་བཏུད་ནས། །རོལ་མོའི་སྦྱོར་བས་གཞན་ལ་ཕན་པ་ཡི། །
དྲི་མེད་གཞུང་འདི་བདག་གིས་བཤད་པར་བྱ། །དད་ལྡན་རྣམས་ཀྱི་མཆོད་པ་
དང་། །བཀྲེན་པ་རྣམས་ཀྱི་འཚོ་བ་དང་། །ཆགས་ཅན་རྣམས་ཀྱི་ཡིད་གཡོ་བ།
་ཀུན་རོལ་མོ་མཁས་ལས་འབྱུང་། །བློ་ངན་གཟུགས་ཀྱིས་ཕོངས་པའང་རུང༌།།
རིགས་ངན་ནོར་དང་བྲལ་ཡང་བླ། །རོལ་མོའི་ཆ་ལ་མཁས་གྱུར་ན། །ཚོགས་ཀྱི་
ནང་ན་རྒྱན་ལྟར་མཛེས། ། །གང་ན་ཐོད་དང་སྐྲ་གསར་དང་། །གར་དང་ རོལ་
མོའི་སྒྲ་ཡོད་པ། །དེ་ན་མྱ་ངན་ཡོད་མིན་པས། །དེས་ན་རོལ་མོ་བསྔགས་པ་
ཡིན། །འགའ་ཞིག་འགའ་ལ་མི་མཛེས་ཤིང་། །ལ་ལ་གཞན་ལ་མཛེས་མ་ཡིན།།
མཁས་རྨོངས་ སྐྱེས་ པ་ བུད་མེད་ སོགས། །ཀུན་ལ་མཛེས་པ་རོལ་མོ་ཡིན། །
དཀོན་མཆོག་མཆོད་ཕྱིར་འདུས་པ་དང་། །ཕན་ཚུན་བལྟ་ཕྱིར་འདུས་པ་དང་། །
ཕུན་སུམ་ཚོགས་པ་མཐོང་བའི་ཚེ། །མཁས་པས་རོལ་མོ་བརྩམ་པར་བྱ། །ལྷན་
ཅིག་སྐྱེས་དང་རྐྱེན་གཞན་ལས། །བྱུང་བའི་རོལ་མོ་གཉིས་སུ་འདོད། །དེ་དག་
-29-

བརྩེ་ཆེན་འོད་སྣང་ལས། གཞུང་ཁྲིད་སྐོར།
རྣམ་པ་ཐ་དད་པའི། །དབྱེ་བས་དཔག་མེད་འགྱུར་བར་བཤད། །དེ་ལ་ལྷན་
ཅིག་སྐྱེས་པ་ཡི། །ང་རོ་རྣམ་པ་བཞི་ཡིན་ཏེ། །འདྲེན་པ་དང་ནི་བཀུག་པ་དང་། །
བསྒྱུར་བ་དང་ནི་ལྟེངས་ཉིད་དོ། །དེ་དག་འདྲེན་པའི་དབྱེ་བ་ཡིས། །ཐ་དད་
འགྱུར་བའང་བཤད་པར་བྱ། །དྲང་པོ་བསྒྲེང་དང་བཀུག་པ་དང་། །བསྟོད་དང་
སྨད་ པའི་ ང་ རོས་ དྲང་། ཁུགས་ ལ་ རྐྱང་ དང་བརྩེགས་པ་སྟེ། །དེ་ལ་གཉིས་
གསུམ་བཞི་སོགས་སོ། །བསྒྱུར་ལ་མགྲིན་ལྕེ་སྣ་ལྡན་ཏེ། །དེ་ལ་རིང་དང་ཐུང་
གཉིས་ སྦྱར། །ལྟེངས་ ལ་ རིང་ དང་ ཐུང་ བ་ སྟེ། །དེ་ལ་ཁྱད་པར་ ཐོག་ མཐའ་
རགས། །མདའ་གཞུ་ཡི་ནི་འཕྲུལ་འཁོར་ལྟར། །རང་སྒྲ་རྐྱང་པས་མི་ནུས་ཕྱིར།།
དེ་དག་ཚོགས་པའི་སྦྱོར་བ་ཡིས། །རྣ་བ་བདེ་བར་བྱེད་པ་ཡིན། །དེ་ལ་རྐྱང་པ་
མ་འདྲེས་པ། །ཚོགས་པ་སྤེལ་བའི་སྦྱོར་བ་སྟེ། །དེ་ཡང་སྦྱོར་དང་དངོས་གཞི་
དང་། །མཇུག་ལ་གཉིས་གསུམ་བཞི་པོ་སྤེལ། །སོ་སོར་སྤེལ་དང་བསྲེས་སྤེལ་
བས། །སྤེལ་བ་དེ་ཡང་གཉིས་སུ་འགྱུར། །སོ་སོར་སྤེལ་བ་ཐ་དད་དེ། །བསྲེས་
སྤེལ་ཐ་དད་གཉིས་གཅིག་འགྱུར། །དྲངས་ནས་བཀུག་དང་བཀུག་དྲངས་ལ། །
བསྒྱུར་ ལྟེངས་ ལྟེངས་ བསྒྱུར་ སྦྱར་ བ་ དང་། །དྲངས་ ནས་ བསྒྱུར་ དང་ བསྒྱུར་
དྲངས་ལ། །བཀུག་ལྟེངས་ལྟེངས་བཀུག་སྦྱར་བ་དང་། །དྲངས་ནས་ལྟེངས་དང་
ལྟེངས་ནས་དྲངས། །བཀུག་བསྒྱུར་བསྒྱུར་བཀུག་སྦྱར་བ་དང་། །རང་སྒྲ་རྐྱང་
པས་དྲངས་པ་ལ། །གཞན་སྒྲ་བརྩེགས་པ་སྦྱར་བ་དང་། །རང་ཉིད་ཡོངས་སུ་
བརྩེགས་པ་ལ། །གཞན་སྒྲ་རྐྱང་པ་སྦྱར་བ་དང་། །རང་ཉིད་ཡོངས་སུ་དྲངས་པ་
ལ། །རང་ཉིད་ཡོངས་སུ་སྦྱར་བ་དང་། །རང་ཉིད་བརྩེགས་པ་དེ་ཉིད་ལས། །
-30-

ཆོས་རྗེ་ས་པཎ་གསུང་རབ་རོལ་མོའི་བསྟན་བཅོས།
བརྩེགས་པའི་དོན་གཞན་སྦྱར་བར་བྱ། །དེ་ལྟར་སྦྱར་བ་དེ་དག་ལའང་། །རང་
ངམ་གཞན་ནམ་བསྲེས་པ་དག །གཉིས་གསུམ་བཞི་སོགས་ཅི་རིགས་པར། །
དེ་དག་རྣམས་ཀྱི་རྗེས་སུ་བླང༌། །དེ་ཡང་དབྱེ་ན་རྣམ་གཉིས་ཏེ། །བསྟན་བྱ་མེད་
པའི་ང་རོ་དབྱངས། །དབྱངས་དང་ལྡན་པར་འགྱུར་མོད་ཀྱང་། །དོན་ལྡན་སྟོན་
པ་ཚིག་ཡིན་ཏེ། །འདི་ཡང་སོ་སོའམ་སྤེལ་བ་ཡི། །ཚུལ་ལ་ཞིབ་པའི་བློ་ཡིས་
དཔྱད། །དབྱངས་ ཀྱིས་དྲངས་ ལ་ ཚིག་གིས་དགུག །དབྱངས་ཀྱིས་བསྒྱུར་ལ་
ཚིག་གིས་ལྟེངས། །དབྱངས་ཀྱིས་དྲངས་ལ་ཚིག་དྲངས་དང་། །དབྱངས་ཀྱིས་
བཀུག་ ལ་ ཚིག་ བཀུག་ དང་། །དབྱངས་ ཀྱིས་ བསྒྱུར་ ལ་ ཚིག་ བསྒྱུར་ དང་། །
དབྱངས་ཀྱིས་ལྟེངས་ལ་ཚིག་ལྟེངས་དང་། །དེ་དག་བཟློག་སྟེ་བླང་བའོ། །དེ་ལ་
མཚམས་སྦྱོར་དབྱངས་ཉིད་དམ། །ཡང་ན་ཚིག་གིས་སྦྱར་བར་བྱ། །ཡང་ན་
མཚམས་སྦྱོར་མེད་པ་རུ། །རང་ཉིད་སྦྱར་ཏེ་བླང་བར་བྱ། །དེ་ཡང་རིམ་དང་
གཅིག་ཅར་དང༌། །མྱུར་དང་བུལ་བའི་རྩོལ་བ་དང་། །བསྒྲིམས་དང་ཀློད་པའི་
ང་རོ་དང་། །བཏེག་པ་དང་ནི་བཅུམ་པ་རྣམས། །ཕོ་མོ་མ་ནིང་འདྲེན་པ་ལ། །
རྐྱང་པའམ་སྤེལ་བས་ང་རོ་དྲངས། །དེ་ལ་ཕོ་སྒྲ་བརྗིད་པ་སྟེ། །མོ་ཡི་སྒྲ་ལ་སྙན་
།མ་ནིང་སྒྲ་ནི་བཙུན་པ་ཡིན། །དེ་བཞིན་ཕོ་སྒྲ་གསལ་ལ་ངར། །མོ་
ཡི་སྒྲ་ནི་ཕྲ་ཞིང་འདར། །མ་ནིང་འགྱུར་ཞིང་མཉེན་པ་དགོས། །དེ་ལྟར་སྒྲ་སྦྱོར་
དེ་དག་ཉིད། །སྦྱོར་བའམ་དངོས་གཞི་མཇུག་རྣམས་ལ། །སོ་སོ་བ་འམ་སྤེལ་བ་
ལས། །མེད་ཅེས་མཁས་རྣམས་ངེས་པར་བྱ། །དེ་ལྟའི་དབྱེ་བ་དེ་དག་ཀྱང་། །
འདྲེན་པའི་དུས་སུ་འདྲོངས་པ་དང་། །བསྒྱུར་ཚེ་འགྱུར་དང་འགུག་པ་ཡི། །དུས་
སུ་ཁུགས་དང་ལྟེངས་ལ་འཇམ། །ཐམས་ཅད་དུ་ནི་མཉེན་པ་དང་། །ཕོ་མོ་ལ་
-31-

བརྩེ་ཆེན་འོད་སྣང་ལས། གཞུང་ཁྲིད་སྐོར།
སོགས་སྒྲ་དག་ལ། །རང་སྒྲ་ལེགས་པར་ཕྱིན་པ་དང་། །ཚིག་གི་དུས་སུ་ཚིག་
གསལ་ཞིང་། །དབྱངས་ལ་དབྱངས་ཉིད་གསལ་བ་དང་། །དེ་དག་བསྲེས་ཚེ་
ལེགས་ འདྲེ་ ལ། །འདྲེས་ ནས་ སོ་ སོར་ གསལ་བའོ། །དབྱངས་མཁན་རྣམས་
ཀྱིས་ཐམས་ཅད་དུ། །གང་ལས་འདྲེན་དང་གང་དུ་དགུག །གང་དུ་བསྒྱུར་དང་
གང་དུ་ལྟེངས། །གང་དུ་འཇོག་དང་གང་གིས་སྦྱོར། །གང་བསྟོད་གང་དུ་སྨད་
པར་བྱ། །གང་བསྒྲིམས་གང་དུ་ལྷོད་པར་བྱ། །གང་དུ་དབྱངས་ཡིན་གང་དུ་ཚིག།
གང་དུ་མྱུར་དང་གང་དུ་དལ། །གང་ཞིག་ཕོ་སྒྲ་གང་དུ་མོ། །གང་དུ་མ་ནིང་སྒྲ་
དྲངས་དང༌། །གང་དུ་བསྲེས་སྤེལ་བྱ་བ་རྣམས། །ཚིགས་བཅད་རིམ་པ་གང་
ལེན་པ། །དེ་ལ་ས་མཚམས་མཁས་པར་བྱ། །དེ་ལྟར་ཤེས་ནས་རྐྱེན་ལ་བརྟག།
འདྲེན་པའི་རྐྱེན་དུ་ཨ་ཨ་སོགས། །བསྒྱུར་བའི་རྐྱེན་དུ་ལ་ལོ་སོགས། །བཀུག་
པའི་རྐྱེན་དུ་ཨའི་སོགས། །ལྟེངས་པའི་རྐྱེན་དུ་ཨ་ཨ་སོགས། །འདྲེན་པ་ལ་
སོགས་དེ་དག་ལ། །རིང་བ་དང་ནི་ཐུང་བ་དང༌། །རྐྱེན་དང་ས་མཚམས་གཅོད་
པ་དང་། །དྲག་ཞན་ལ་སོགས་ངེས་པ་དང་། །མ་ངེས་པ་ཡང་ཤེས་པར་བྱ། །དེ་
ལྟར་ཤེས་ནས་སློབ་མ་ལའང་། །འདི་དག་འདི་ཡི་གནས་ཡིན་ཞེས། །སོ་སོར་
ཕྱེ་ལ་བསླབ་པར་བྱ། །དེ་ལྟར་སོ་སོའི་དབྱངས་ཤེས་ནས། །སྤྱི་ཡི་སྦྱོར་བ་ཉིད་
བཤད་བྱ། །མཆོད་དབྱངས་བསྒྱུར་བ་གཙོ་བོ་སྟེ། །གླུ་ལ་འདྲེན་པ་གཙོ་བོ་ཡིན། །
རྟོགས་བརྗོད་ལ་ནི་བསྒྱུར་ཐུང་ངོ་། །རྗེས་སུ་བརྗོད་ལ་བསྒྱུར་འདྲེན་ཐུང་། །
སྤྱིར་ནི་ཀུན་ལ་ཀུན་འཇུག་ཀྱང་། །འདི་དག་གཙོ་བོར་འདྲེན་པར་མཐོང༌། །དེ་
ལྟར་དབྱངས་སྦྱོར་ཤེས་རྣམས་ལ། །མཚོན་པར་བྱེད་པའི་དཔེ་གཞན་བཤད། །
-32-

ཆོས་རྗེ་ས་པཎ་གསུང་རབ་རོལ་མོའི་བསྟན་བཅོས།
མདའ་གཞུ་ལྕགས་ཀྱུ་གཤོལ་མདའ་དང་། །གདུགས་དང་བསེ་རུ་རྡོ་རྗེ་ནས། །
རྦ་རླབས་འཁོར་ལོ་འདྲ་བ་སྟེ། །གང་ཞིག་འདྲེན་པའི་དབྱངས་རྣམས་ལ། །དཔེ་
འདི་བདེན་པར་ཁོ་བོས་མཐོང་། །དེ་ལྟར་བསྡུས་ཏེ་རྒྱས་བཤད་པ། །འདི་ལས་
སྤྲོས་པ་གཞན་མེད་དོ། །རྣམ་པར་སྤྲོས་ན་མཐའ་ཡས་ཏེ། །རྣམ་པར་རྟོག་པས་
འབྱེད་ཕྱིར་རོ། །དེས་ན་བློ་གྲོས་ལྡན་པ་ཡིས། །དང་པོར་སློབ་དཔོན་མཁས་
བསྟེན་ཏེ། །ཕྱི་ནས་རང་གིས་ལེགས་བརྟགས་ན། །དྲི་ཟའི་དབང་པོ་ལྟ་བུར་
འགྱུར། །རོལ་མོའི་བསྟན་བཅོས་ལས་དབྱངས་ཀྱི་ལེའུ་སྟེ་དང་པོའོ།། །།
༈ དེ་ནས་ཚིག་གི་སྦྱོར་བ་ཡང་། ཁྱེད་ལ་བརྩེ་བའི་བསམ་པས་བཤད།།
ཆེན་པོ་རྣམས་ལ་བསྟོད་པ་དང༌། །དམན་པ་རྣམས་ལ་སྨད་པ་དང་། །མཉམ་པ་
རྣམས་ལ་འགྲན་ཚིག་དང་། །ཀུན་ལ་དགའ་བའི་གླུར་བླང་ངོ་། །དེ་དག་སོ་སོའི་
རྣམ་གཞག་ཀྱང༌། །མདོར་བསྡུས་ནས་ནི་བཤད་པས་ཉོན། །ཡོན་ཏན་ཤེས་
རབ་ བསླབ་ པ་ རིགས། ། །ན་ སོ་ནོར་གྱིས་ཆེ་བ་དྲུག །རིམ་བཞིན་ཁྱད་པར་
ཞུགས་པས་ན། །བཀུར་བའང་ཐ་དད་ཡིན་ཞེས་གསུངས། །ཡོན་ཏན་ཅན་ལ་
དད་པས་བཀུར། །ཤེས་རབ་ཅན་ལ་ལུགས་དྲིས་པས། །བསླབ་པས་རྒན་ལ་
ཕྱག་གིས་ཏེ། །རིགས་ཀྱིས་རྒན་ལ་ཞེ་སས་སོ། །ན་སོས་རྒན་ལ་བསྙེན་བཀུར་
གྱིས། །ནོར་གྱིས་རྒན་ལ་ངོ་དགས་བཀུར། །ཆེ་ལ་ཡོན་ཏན་མེད་གྱུར་ཅིང་། །
དྲེགས་པ་ཅན་ལ་བློ་མེད་པ། །རབ་ཏུ་བྱུང་བ་བསླབ་པ་ཉམས། །སྐྱེ་བོའི་བདག་
པོ་རིགས་དམན་པ། །ཚོགས་ཀྱི་གཙོ་བོ་ལོ་གྲངས་གཞོན། །ཕྱུག་པོ་སེར་སྣའི་
དབང་གྱུར་པ། །མང་པོའི་ནང་ན་གནོང་པའི་གནས། །གཞན་ལ་བརྙས་ན་སྨད་
པར་བྱ། །བདག་དང་ཡོན་ཏན་མཚུངས་པ་ཡི། །རང་ཕྱོགས་བསྟོད་ན་འགྲན་
-33-

བརྩེ་ཆེན་འོད་སྣང་ལས། གཞུང་ཁྲིད་སྐོར།
པའི་གནས། །ཚུལ་མིན་བརྗོད་ན་བཟློག་སྟེ་བརྗོད། །དེ་ལ་སྨད་སྒྲ་མི་འཇུག་གོ།
ཤེས་བྱའི་གནས་ལ་རབ་མཁས་ཤིང་། །ལམ་གྱི་དམིགས་པ་མ་ལོག་པས། །
ཐམས་ཅད་མཁྱེན་པ་ཐོབ་འགྱུར་བ། །འདི་ནི་མཁས་རྣམས་དགའ་བྱེད་ཡིན། །
རྒྱལ་ པོ་ སྲིད་ དང་ མཛངས་ ལ་ ལུགས། །དཔའ་ལ་གཡུལ་ ངོ་བུད་མེད་རྒྱན། །
ཚོང་པ་ཟོང་དང་ཞིང་པ་ཞིང་། །ཚུལ་བཞིན་མིན་པས་རྨོངས་ པ་ དགའ། །མདོར་
ན་སོ་སོའི་བྱ་བ་ལ། །བློ་དང་ལྡན་པས་མཐུན་འཇུག་བརྗོད། །ཐུབ་པས་ཀྱང་ནི་
དེ་སྐད་གསུངས། །སེམས་ཅན་བརྟེན་པར་བྱེད་པའང་ཡིན། །དེ་ལྟར་བསྟོད་
སོགས་ཡུལ་ཤེས་ནས། །ཇི་ལྟར་བསྟོད་དང་སྨད་པ་དང་། །འགྲན་དང་དགའ་
བར་བྱེད་པ་ཡི། །ཚིག་སྦྱོར་གནད་ཀྱང་ང་ཡིས་བཤད། །དེ་ཡང་དབྱེ་ན་རྣམ་
གཉིས་ཏེ། ། ངོ་བོ་འམ་ནི་དཔེ་ཡིས་སོ། །རང་དང་རང་གི་ཆོས་བཤད་པས། །
ངོ་བོ་དེ་ཡང་གཉིས་སུ་འགྱུར། །རང་གི་ངོ་བོ་ལུས་ངག་དང་། །ཡིད་ཀྱི་ཡོན་ཏན་
བརྗོད་པ་ཙམ། །ལུས་ངག་ཡིད་ ལས་གཞན་པ་ཡི། །འབྱོར་དང་དབང་ ཐང་
རིགས་ཡོན་ཏན། །བརྩེ་དང་སྙན་པར་སྨྲ་ལ་སོགས། །བསྟོད་པར་བྱེད་ན་རང་
།ཕྱོགས་གཅིག་གམ་ནི་ཕལ་ཆེར་གྱིས། །འདྲ་བའི་ཡོན་ཏན་ལེགས་
བརྟགས་ཏེ། །དེ་འདྲ་ཁྱོད་ཉིད་ཡིན་ནོ་ཞེས། །མཚུངས་པར་སྦྱོར་བ་དཔེ་ཡིན་
ནོ། ། །དེ་ དག་ བཟློག་ པས་ སྨད་ པ་ དང་། །འགྲན་པའང་ བདེ་བླག་ ཤེས་ པཪ་
འགྱུར། །དེ་ ཡང་ ས་ གསེར་ རྒྱ་ མཚོ་ཀླུ། །རླུང་དང་རྣམ་ཐོས་བུ་ལ་སོགས། །
གསེར་རྒྱ་མཚོ་ཀླུ།
གཞན་ནི་ཁྲོན་སྟེང་ཆུ་བུར་འདྲ། །ཀིམ་པའི་འབྲས་བུ་ཐོ་ཡོར་བཞིན། །ནེ་ཙོ་བྱི་
བ་འདྲ་བར་འདོད། །དེ་བཞིན་ཉི་ཟླ་གསེར་དང་དངུལ། །དགེ་སྡིག་སྣང་མུན་
གི་ཆོས།
-34-

ཆོས་རྗེ་ས་པཎ་གསུང་རབ་རོལ་མོའི་བསྟན་བཅོས།
གཡས་དང་གཡོན། །རྒྱལ་བློན་ལ་སོགས་འགྲན་ཟླ་ལས། །ཅིག་ཤོས་ལྷག་
པའི་དཔེ་བརྗོད་བྱ། །དེ་ལྟར་དེ་དག་སོ་སོ་འམ། །ཐམས་ཅད་སོ་སོར་སྦྱར་བར་
བྱ། །དེ་ལྟར་སྦྱོར་བ་དེ་དག་ཀྱང་། །ཐོག་མར་བསྟོད་སོགས་ཡུལ་བརྟགས་ཏེ།།
དེ་རྗེས་ཚིག་ལ་བརྟག་པར་བྱ། །གཞན་དུ་གཞི་མ་གྲུབ་པ་ཡི། ཁྱད་པར་བརྗོད་
པ་རབ་ཏུ་དཀའ། །དེ་ལྟར་ཤེས་པའི་མཁས་པ་ཡིས། །མཁས་པའི་བྱ་བ་ཡིན་
པས་ན། །མཆོད་པ་ལ་ནི་སྙན་ངག་སྦྱར། །ཕལ་ཆེར་རྨོངས་པ་འདུ་བས་ན། །
གླུར་བླངས་པ་ལ་འདོད་རྒྱལ་ཚིག །སྒོམ་ཆེན་སྦྱངས་པ་ཆུང་བས་ན། །འདོད་
རྒྱལ་སྦྱར་བ་རྟོགས་བརྗོད་ལ། །གཞན་གྱི་རྗེས་འཇུག་ཡིན་པས་ན། །རྗེས་སུ་
བརྗོད་ ལ་ གང་ སྣང་ སྦྱར། ། །རྐང་ པ་ གཉིས་ ནས་ དྲུག་ པའི་ བར། །ངག་ དོན་
འབྲེལ་ན་ཚིགས་བཅད་གཅིག །དེ་ལ་རྗེས་སུ་བསྔགས་ལ་སོགས། །ཇི་ལྟར་
བདེ་བའི་རྣམ་གཞག་བྱ། །དབྱངས་དང་བཅས་ལ་ཕལ་ཆེར་ནི། །ཡི་གེ་མཉམ་
མམ་མི་མཉམ་ཡང་། །ཚིགས་སུ་བཅད་པའི་རྣམ་གཞག་འཇུག །བདེ་འཇམ་
དོན་ལ་ཚིགས་བཅད་དམ། །ཡང་ན་རྐྱང་པ་ཅི་བདེར་སྦྱར